title: 2014/817/EÚ: Rozhodnutie Európskeho parlamentu a Rady z  22. októbra 2014 o mobilizácii Európskeho fondu na prispôsobenie sa globalizácii podľa bodu 13 Medziinštitucionálnej dohody z  2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (žiadosť EGF/2014/006 FR/PSA z Francúzska)

text:
               20.11.2014

               SK

               Úradný vestník Európskej únie

               L 333/21

         ROZHODNUTIE EURÓPSKEHO PARLAMENTU A RADY
   z 22. októbra 2014
   o mobilizácii Európskeho fondu na prispôsobenie sa globalizácii podľa bodu 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (žiadosť EGF/2014/006 FR/PSA z Francúzska)

      (2014/817/EÚ)

   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006 (1), a najmä na jeho článok 15 ods. 4,
   so zreteľom na nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (2), a najmä na jeho článok 12,
   so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (3), a najmä na jej bod 13,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili pracovnú činnosť v dôsledku veľkých štrukturálnych zmien v usporiadaní svetového obchodu spôsobených globalizáciou alebo v dôsledku pokračujúcej celosvetovej finančnej a hospodárskej krízy, ktorá je predmetom nariadenia Európskeho parlamentu a Rady (ES) č. 546/2009 (4), alebo v dôsledku novej svetovej finančnej a hospodárskej krízy, a pomáhať im pri ich opätovnom začleňovaní do trhu práce.

               (2)

               EGF nesmie prekročiť maximálnu ročnú sumu 150 miliónov EUR (v cenách z roku 2011), ako sa stanovuje v článku 12 nariadenia (EÚ, Euratom) č. 1311/2013.

               (3)

               Francúzsko predložilo 25. apríla 2014 žiadosť o mobilizáciu EGF v súvislosti s prepúšťaním v spoločnosti Peugeot Citroën Automobiles vo Francúzsku a v súlade s článkom 8 ods. 3 nariadenia (EÚ) č. 1309/2013 ju doplnilo o dodatočné informácie. Táto žiadosť spĺňa požiadavky na stanovenie finančného príspevku z EGF podľa článku 13 nariadenia (EÚ) č. 1309/2013.

               (4)

               EGF by sa preto mal mobilizovať s cieľom poskytnúť finančný príspevok vo výške 12 704 605 EUR v súvislosti so žiadosťou Francúzska,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2014 sa mobilizuje Európsky fond na prispôsobenie sa globalizácii s cieľom poskytnúť sumu 12 704 605 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 22. októbra 2014

            Za Európsky parlament

            predseda

         M. SCHULZ

            Za Radu

            predseda

         B. DELLA VEDOVA

      (1)  Ú. v. EÚ L 347, 20.12.2013, s. 855.

      (2)  Ú. v. EÚ L 347, 20.12.2013, s. 884.

      (3)  Ú. v. EÚ C 373, 20.12.2013, s. 1.

      (4)  Ú. v. EÚ L 167, 29.6.2009, s. 26.


title: Žiadosť o zbavenie imunity Miloslava Ransdorfa Rozhodnutie Európskeho parlamentu z 3. februára 2009 o žiadosti o zbavenie imunity Miloslava Ransdorfa (2008/2176(IMM))

text:
               18.3.2010

               SK

               Úradný vestník Európskej únie

               CE 67/148

         Žiadosť o zbavenie imunity Miloslava Ransdorfa

      P6_TA(2009)0035

   Rozhodnutie Európskeho parlamentu z 3. februára 2009 o žiadosti o zbavenie imunity Miloslava Ransdorfa (2008/2176(IMM))
   (2010/C 67 E/20)

      Európsky parlament,

               —

               so zreteľom na žiadosť o zbavenie imunity Miloslava Ransdorfa, ktorú podal príslušný orgán Českej republiky 16. júna 2008 a ktorá bola oznámená na plenárnej schôdzi 9. júla 2008,

               —

               po vypočutí Miloslava Ransdorfa v súlade s článkom 7 ods. 3 rokovacieho poriadku,

               —

               so zreteľom na článok 10 Protokolu o výsadách a imunitách Európskych spoločenstiev z 8. apríla 1965, ako aj na článok 6 ods. 2 Aktu o všeobecných a priamych voľbách poslancov Európskeho parlamentu z 20. septembra 1976,

               —

               so zreteľom na rozsudky Súdneho dvora Európskych spoločenstiev z 12. mája 1964 a z 10. júla 1986 (1),

               —

               so zreteľom na článok 27 ods. 4 Ústavy Českej republiky,

               —

               so zreteľom na článok 6 ods. 2 a článok 7 rokovacieho poriadku,

               —

               so zreteľom na správu Výboru pre právne veci (A6-0008/2009),

               A.

               keďže Miloslav Ransdorf je poslancom Európskeho parlamentu a bol zvolený v šiestych priamych voľbách, ktoré sa uskutočnili od 10. do 13. júna 2004, a keďže Európsky parlament 14. decembra 2004 preskúmal jeho osvedčenie o zvolení za poslanca (2),

               B.

               keďže podľa článku 10 Protokolu o výsadách a imunitách Európskych spoločenstiev z 8. apríla 1965 poslanci počas zasadnutia Európskeho parlamentu požívajú na území ich vlastného štátu imunitu priznanú poslancom ich parlamentu; keďže imunita sa neuplatní, ak je poslanec pristihnutý pri páchaní trestného činu; a keďže to nebráni Európskemu parlamentu vo výkone jeho práva zbaviť imunity niektorého zo svojich poslancov,

               C.

               keďže podľa článku 27 ods. 4 Ústavy Českej republiky nemôže byť poslanec ani senátor trestne stíhaný bez súhlasu komory, ktorej je členom, a ak príslušná komora odmietne dať súhlas, trestné stíhanie je navždy vylúčené,

               1.

               zbavuje Miloslava Ransdorfa imunity;

               2.

               poveruje svojho predsedu, aby toto rozhodnutie a správu gestorského výboru ihneď postúpil príslušným orgánom Českej republiky.

      (1)  Vec 101/63, Wagner/Fohrmann a Krier, Zb. 1964, s. 195, a vec 149/85, Wybot/Faure a iní, Zb. 1986, s. 2391.

      (2)  Ú. v. EÚ C 226 E, 15.9.2005, s. 51.


title: 2011/334/Euratom: Rozhodnutie Rady z  21. novembra 2006 , o schválení uzavretia zo strany Komisie Dohody o spolupráci medzi Európskym spoločenstvom pre atómovú energiu, zastúpeným Komisiou Európskych spoločenstiev, a vládou Kórejskej republiky v oblasti výskumu energie jadrovej syntézy

text:
               11.6.2011

               SK

               Úradný vestník Európskej únie

               L 154/1

         ROZHODNUTIE RADY
   z 21. novembra 2006,
   o schválení uzavretia zo strany Komisie Dohody o spolupráci medzi Európskym spoločenstvom pre atómovú energiu, zastúpeným Komisiou Európskych spoločenstiev, a vládou Kórejskej republiky v oblasti výskumu energie jadrovej syntézy
   (2011/334/Euratom)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 101 druhý odsek,
   so zreteľom na návrh Komisie,
   keďže:

               (1)

               Komisia v súlade so smernicami od Rady zo 14. apríla 2006 viedla rokovania o dohode o spolupráci medzi Európskym spoločenstvom pre atómovú energiu, zastúpeným Komisiou Európskych spoločenstiev, a vládou Kórejskej republiky v oblasti výskumu a rozvoja energie jadrovej syntézy.

               (2)

               Uzatvorenie dohody zo strany Komisie by sa malo schváliť,

         ROZHODLA TAKTO:
   Jediný článok
   Týmto sa schvaľuje, aby Komisia konajúca za Európske spoločenstvo pre atómovú energiu a v jeho mene uzatvorila Dohodu o spolupráci medzi Európskym spoločenstvom pre atómovú energiu, zastúpeným Komisiou Európskych spoločenstiev, a vládou Kórejskej republiky v oblasti výskumu energie jadrovej syntézy.
   Text dohody je pripojený k tomuto rozhodnutiu.

      V Bruseli 21. novembra 2006

            Za Radu

            predsedníčka

         U.-M. WIDEROOS

    ---documentbreak---

               11.6.2011

               SK

               Úradný vestník Európskej únie

               L 154/2

         PREKLAD
   DOHODA O SPOLUPRÁCI
   medzi Európskym spoločenstvom pre atómovú energiu, zastúpeným Komisiou Európskych spoločenstiev, a vládou Kórejskej republiky v oblasti výskumu energie jadrovej syntézy
   Európske spoločenstvo pre atómovú energiu (Euratom), zastúpené Komisiou Európskych spoločenstiev, a vláda Kórejskej republiky (ďalej kolektívne označované ako „strany dohody“);
   keďže v rámci Dohody o obchode a spolupráci medzi Európskym spoločenstvom a členskými štátmi na jednej strane a vládou Kórejskej republiky na druhej strane z 28. októbra 1996 sa strany dohody zaväzujú podporovať spoluprácu v oblasti energie a ochrany životného prostredia a predovšetkým rozvíjať nové a obnoviteľné formy energie a
   súčasne si želajú naďalej podporovať rozvoj energie jadrovej syntézy ako potenciálne ekologicky akceptovateľného, ekonomicky konkurencieschopného a prakticky nevyčerpateľného zdroja energie,
   DOHODLI SA TAKTO:
   Článok I
   Cieľ
   Cieľom tejto dohody je prehlbovať spoluprácu medzi stranami dohody v oblastiach patriacich do ich vlastných programov syntézy za základe vzájomnej prospešnosti a celkovej reciprocity s cieľom rozvíjať vedecké poznatky a technologické možnosti systému energie jadrovej syntézy.
   Článok II
   Oblasti spolupráce
   Medzi oblasti spolupráce v zmysle tejto dohody môžu patriť:

               a)

               tokamaky vrátane veľkých projektov súčasnej generácie týchto zariadení a aktivity súvisiace s ďalšou generáciou;

               b)

               alternatívne zariadenia k tokamakom;

               c)

               technológia energie magnetickej fúzie;

               d)

               teória plazmy a aplikovaná fyzika plazmy;

               e)

               stratégie a plány programu a

               f)

               iné oblasti podľa vzájomných písomných dohôd strán dohody, pokiaľ predmetná oblasť patrí do konkrétneho programu.

         Článok III
   Formy spolupráce
   1.   K formám spolupráce podľa tejto dohody môžu patriť napríklad – nie však výlučne – tieto formy:

               a)

               výmena a poskytovanie informácií a údajov o aktivitách, vývoji, postupoch a výsledkoch v oblasti vedy a techniky, ako aj o stratégiách a plánoch programu vrátane výmeny nezverejnených informácií v zmysle podmienok ustanovených v článkoch VI a VII;

               b)

               výmena vedeckých, technických a iných odborných pracovníkov na dohodnuté obdobia v záujme účasti na experimentoch, analýzach, projektovaní a iných výskumných a vývojových aktivitách v súlade s článkom VIII;

               c)

               organizácia seminárov a iných stretnutí na účely diskusie a výmeny informácií týkajúcich sa dohodnutých tém v oblastiach uvedených v článku II a v záujme vymedzenia aktivít spolupráce, ktoré sa môžu v súlade s článkom V realizovať v prospech stanoveného cieľa;

               d)

               výmena a poskytovanie vzoriek, materiálov, vybavenia (nástroje a súčasti) pre potreby experimentovania, testovania a hodnotenia v súlade s článkami IX a X;

               e)

               realizácia spoločných štúdií, projektov alebo experimentov vrátane ich spoločného projektovania, konštruovania a prevádzkovania;

               f)

               zavedenie dátových spojov, napríklad – nie však výlučne – nástroje slúžiace na diaľkovú analýzu dát, a

               g)

               iné osobitné formy spolupráce podľa vzájomnej písomnej dohody strán dohody.

         2.   V záujme minimalizovania duplicity strany dohody primerane koordinujú aktivity vyplývajúce z tejto dohody s inými medzinárodnými aktivitami v rámci výskumu a vývoja v oblasti jadrovej syntézy.
   Žiadne ustanovenie v tejto dohode nemožno vykladať tak, aby boli dotknuté súčasné a budúce dojednania o spolupráci medzi stranami dohody.
   Článok IV
   Koordinačný výbor a výkonní tajomníci
   1.   Strany dohody založia koordinačný výbor na koordinovanie aktivít vyplývajúcich z tejto dohody a na dohľad nad ich vykonávaním. Každá zo strán dohody vymenuje rovnaký počet členov do koordinačného výboru a nominuje jedného zo svojich vymenovaných členov za vedúceho delegácie. Koordinačný výbor zasadá raz ročne, a to striedavo v Kórejskej republike a v Európskej únii, prípadne v dohodnutom čase na inom mieste. Zasadnutiu predsedá vedúci delegácie prijímajúcej strany dohody.
   2.   Koordinačný výbor hodnotí napredovanie, ako aj plánovanie aktivít vyplývajúcich z tejto dohody a navrhuje, koordinuje a schvaľuje aktivity spolupráce patriace do spôsobnosti tejto dohody so zreteľom na ich technický charakter a úroveň úsilia pri zabezpečovaní vzájomnej prospešnosti a celkovej reciprocity v rámci tejto dohody.
   3.   Všetky rozhodnutia koordinačného výboru sa prijímajú na základe konsenzu.
   4.   Na obdobia medzi stretnutiami koordinačného výboru nominuje každá strana dohody výkonného tajomníka, ktorý má konať v jej mene vo všetkých záležitostiach týkajúcich sa spolupráce na základe tejto dohody. Výkonní tajomníci sú zodpovední za každodenné riadenie tejto spolupráce.
   Článok V
   Implementácia
   1.   Každá strana dohody určí primerané subjekty na implementáciu aktivít vyplývajúcich z tejto dohody.
   2.   Keď koordinačný výbor schváli aktivitu spolupráce, v prípade potreby schváli aj projektový plán vyplývajúci z tejto dohody, ktorý zároveň podlieha jej podmienkam.
   3.   V každom projektovom pláne sa uvedú subjekty určené na implementáciu projektu, ako aj podrobné ustanovenia týkajúce sa implementácie predmetnej aktivity spolupráce, podľa vhodnosti vrátane, nie však výlučne, jej technického rozsahu a riadenia, príslušných povinností týkajúcich sa dekontaminácie, výmeny nezverejnených informácií, výmeny vybavenia, zaobchádzania s duševným vlastníctvom, celkových nákladov, zdieľania nákladov a jeho harmonogramu
   Článok VI
   Dostupnosť a šírenie informácií
   1.   S prihliadnutím na uplatniteľné zákony a iné právne predpisy, ako aj na ustanovenia tejto dohody sa každá strana dohody a ňou určené subjekty zaviažu, že umožnia voľný prístup druhej strane a ňou určeným subjektom ku všetkým informáciám potrebným na výkon aktivít spolupráce vyplývajúcich z tejto dohody, ktoré má k dispozícii.
   2.   Strany dohody a nimi určené subjekty podporujú maximálne šírenie informácií, ktoré majú právo zverejňovať a ktoré nadobudli spoločne alebo ktoré sa mali podľa predpokladu poskytnúť, prípadne vymeniť v zmysle tejto dohody vzhľadom na potrebu ochrany nezverejnených informácií a ochrany duševného vlastníctva vytvoreného alebo nadobudnutého v zmysle tejto dohody.
   3.   Informácia, ktorú jedna strana odovzdáva druhej strane tejto dohody, je presná podľa najlepšieho vedomia a svedomia strany poskytujúcej danú informáciu, avšak táto strana neručí za vhodnosť odovzdanej informácie na akékoľvek konkrétne použitie alebo uplatnenie stranou, ktorá túto informáciu preberá, alebo akoukoľvek treťou stranou. Informácie nadobudnuté spoločne stranami dohody sú presné podľa najlepšieho vedomia a svedomia oboch strán dohody. Ani jedna zo strán dohody neručí za presnosť spoločne získanej informácie ani jej vhodnosť na akékoľvek konkrétne použitie alebo uplatnenie ktoroukoľvek zo strán dohody alebo treťou stranou.
   Článok VII
   Duševné vlastníctvo
   Ochrana a prideľovanie duševného vlastníctva vytvoreného alebo nadobudnutého v priebehu aktivít spolupráce v zmysle tejto dohody sa riadi ustanoveniami uvedenými v prílohe A, ktorá tvorí neoddeliteľnú súčasť tejto dohody a vzťahuje sa na všetky aktivity vykonávané v súlade s touto dohodou.
   Článok VIII
   Výmena pracovníkov
   V súvislosti s výmenou pracovníkov medzi stranami dohody a nimi určenými subjektmi v zmysle tejto dohody sa uplatňujú tieto ustanovenia:

               a)

               každá strana dohody zabezpečuje výber kvalifikovaných pracovníkov s potrebnou odbornosťou a spôsobilosťou vzhľadom na výkon aktivít plánovaných v tejto dohode. Každá výmena pracovníkov sa vzájomne vopred dohodne vo forme výmeny listov medzi stranami dohody, v ktorých sa uvedie odkaz na túto dohodu a súvisiace ustanovenia týkajúce sa duševného vlastníctva, ako aj príslušná aktivita spolupráce;

               b)

               každá strana dohody je zodpovedná za mzdy, poistenie a prídavky, ktoré sa majú vyplatiť jej vymeneným pracovníkom;

               c)

               pokiaľ nie je uvedené inak, vysielajúca strana uhradí cestovné výdavky a výdavky na stravu a ubytovanie vymenených pracovníkov pôsobiacich v hostiteľskej organizácii;

               d)

               prijímajúca strana zabezpečí primerané ubytovanie vymenených pracovníkov druhej strany dohody (a ich rodín, ktoré sú súčasťou ich domácností) na obojstranne prijateľnom základe;

               e)

               pokiaľ ide o administratívne formality (napr. získanie víz), prijímajúca strana poskytne vymeneným pracovníkom druhej strany nevyhnutnú pomoc v súlade s príslušnými zákonmi a inými právnymi predpismi;

               f)

               každá strana dohody zabezpečí, aby vymenení pracovníci postupovali podľa všeobecných pracovných predpisov a pravidiel bezpečnosti platných v rámci hostiteľskej organizácie;

               g)

               každá strana dohody môže na vlastné náklady pozorovať špecifické skúšobné aktivity a analytickú prácu druhej strany dohody v oblastiach spolupráce vymedzených v článku II. Takéto pozorovanie možno uskutočňovať formou návštev pracovníkov, vždy však na základe predchádzajúceho súhlasu prijímajúcej strany.

         Článok IX
   Výmena vybavenia, vzoriek atď.
   V prípade, že jedna strana dohody alebo ňou určené subjekty majú druhej strane dohody alebo ňou určeným subjektom vymeniť, požičať alebo dodať vybavenie, nástroje, vzorky alebo potrebné náhradné diely (ďalej len „vybavenie atď.“), uplatňujú sa tieto ustanovenia týkajúce sa prepravy a použitia vybavenia atď.:

               a)

               vysielajúca strana čo najskôr poskytne podrobný zoznam vybavenia atď., ktoré sa má dodať, uvedie príslušnú špecifikáciu a súčasne pripojí technickú a informačnú dokumentáciu;

               b)

               vybavenie atď. dodávané vysielajúcou stranou zostáva vlastníctvom tejto strany a navráti sa jej v deň určený koordinačným výborom, pokiaľ sa v projektovom pláne uvedenom v článku V neuvedie inak;

               c)

               vybavenie atď. sa uvedie do prevádzky v hostiteľskej organizácii výlučne na základe vzájomnej dohody strán dohody a

               d)

               prijímajúca strana poskytne potrebné priestory na predmetné vybavenie atď. a zabezpečí inžinierske siete ako elektrickú energiu, vodu, plyn a pod. v súlade s technickými požiadavkami, na ktorých sa strany dohody vzájomne dohodnú.

         Článok X
   Všeobecné ustanovenia
   1.   Každá strana dohody vykonáva aktivity ustanovené v tejto dohode podľa uplatniteľných zákonov a iných právnych predpisov a poskytuje zdroje s výhradou dostupnosti príslušných finančných prostriedkov.
   2.   Ak sa strany dohody písomnou formou špecificky nedohodli inak, všetky náklady vyplývajúce zo spolupráce v zmysle tejto dohody hradí tá strana, ktorej vznikli.
   3.   Všetky otázky súvisiace s výkladom alebo implementáciou tejto dohody, ktoré vzniknú počas jej platnosti, sa riešia dohodou strán dohody.
   4.   Pokiaľ ide o spoločenstvo Euratom, táto dohoda sa uplatňuje na územia, na ktoré sa vzťahuje Zmluva o založení Spoločenstva pre atómovú energiu, a na územia štátov, ktoré sa zúčastňujú na programe jadrovej syntézy spoločenstva Euratom ako plne pridružené tretie krajiny.
   Článok XI
   Platnosť, zmeny a doplnenia a ukončenie platnosti dohody
   1.   Táto dohoda nadobúda platnosť v deň, keď si obe strany dohody navzájom písomne oznámia zavŕšenie príslušných interných postupov potrebných na nadobudnutie jej platnosti, a zostáva v platnosti na obdobie piatich (5) rokov. Ak žiadna zo strán dohody písomne neoznámi druhej strane dohody svoj úmysel ukončiť platnosť dohody najmenej šesť mesiacov pred uplynutím jej platnosti, platnosť dohody sa automaticky predlžuje na ďalšie obdobia piatich (5) rokov.
   2.   Táto dohoda sa môže zmeniť na základe písomnej dohody strán dohody.
   3.   V prípade, že pred ukončením prípadne uplynutím platnosti tejto dohody nedôjde k ukončeniu spoločných aktivít a experimentov, v týchto činnostiach možno i naďalej pokračovať až do ich uzavretia podľa podmienok tejto dohody.
   4.   Túto dohodu či akýkoľvek z nej vyplývajúci projektový plán možno ukončiť kedykoľvek podľa uváženia ktorejkoľvek strany dohody na základe písomného oznámenia predloženého šesť (6) mesiacov vopred stranou požadujúcou ukončenie platnosti tejto dohody alebo projektového plánu. Týmto ukončením platnosti nie sú dotknuté práva, ktoré z tejto dohody alebo projektového plánu potenciálne plynú pre ktorúkoľvek zo strán dohody až do dňa ukončenia platnosti.
   5.   Táto dohoda je vyhotovená v rovnopisoch v 21 jazykoch (v anglickom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, slovenskom, slovinskom, španielskom, švédskom, talianskom a kórejskom jazyku). Text v anglickom a kórejskom jazyku je autentický.

      Na dôkaz toho, podpísaní, riadne oprávnení na tento účel, podpísali túto dohodu.
      V Bruseli dňa dvadsiateho druhého novembra dvetisícšesť vyhotovené v dvoch rovnopisoch v anglickom a kórejskom jazyku.

         ZA EURÓPSKE SPOLOČENSTVO PRE ATÓMOVÚ ENERGIU, ZASTÚPENÉ KOMISIOU EURÓPSKYCH SPOLOČENSTIEV

         ZA VLÁDU KÓREJSKEJ REPUBLIKY

   PRÍLOHA A

      Práva duševného vlastníctva

   Práva duševného vlastníctva vytvorené alebo nadobudnuté v rámci tejto dohody sú prideľované takto:
   I.   Uplatňovanie

   Ak sa strany dohody v špecifickom prípade nedohodli inak, táto príloha je uplatniteľná na všetky aktivity spolupráce podnikané podľa tejto dohody.
   II.   Vlastníctvo, prideľovanie a uplatňovanie práv

   A.   Na účely tejto dohody má pojem „duševné vlastníctvo“ význam uvedený v článku 2 Dohovoru o založení Svetovej organizácie duševného vlastníctva, ktorý bol prijatý v Štokholme 14. júla 1967.
   B.   Táto príloha sa týka prideľovania práv, nárokov a licenčných poplatkov medzi stranami dohody. Každá zo strán dohody zabezpečí, aby druhá strana mohla získať práva na duševné vlastníctvo, ktoré má pridelené v súlade s touto prílohou. Touto prílohou sa inak neupravuje ani neovplyvňuje rozdelenie týchto práv, nárokov a licenčných poplatkov medzi stranou dohody a jej štátnymi príslušníkmi, ktoré sa stanovujú na základe právnych predpisov a postupov predmetnej strany.
   C.   Ukončenie alebo uplynutie platnosti tejto dohody nemá vplyv na práva ani povinnosti vyplývajúce z tejto prílohy.

               1.

               V prípade aktivít spolupráce medzi stranami dohody sa s duševným vlastníctvom vyplývajúcim zo spoločného výskumu, t. j. výskumu podporovaného oboma stranami, zaobchádza v rámci plánu technického riadenia (PTR) podľa týchto zásad:

                           a)

                           Strany dohody sa v primeranej lehote vzájomne informujú o všetkých právach duševného vlastníctva vyplývajúcich z tejto dohody (alebo príslušných implementačných dojednaní).

                           b)

                           Ak nie je dohodnuté inak, práva a nároky týkajúce sa duševného vlastníctva vytvoreného počas spoločného výskumu môže využívať ktorákoľvek zo strán dohody, a to bez územného obmedzenia.

                           c)

                           Každá zo strán dohody si včas zabezpečuje ochranu duševného vlastníctva, na ktoré získava práva a nároky podľa PTR.

                           d)

                           Každá zo strán dohody má nevýhradnú, neodvolateľnú a od licenčného poplatku oslobodenú licenciu na využívanie duševného vlastníctva vyplývajúceho z tejto dohody len na výskumné účely.

                           e)

                           Hosťujúci výskumní pracovníci, ktorí sa podieľali na vytváraní duševného vlastníctva, získavajú práva na duševné vlastníctvo, podiely z licenčných poplatkov získaných hostiteľskými inštitúciami za licencie na práva k takémuto duševnému vlastníctvu na základe politiky hostiteľskej inštitúcie. Každá zo strán dohody poskytuje hosťujúcim výskumným pracovníkom zaobchádzanie nemenej priaznivé ako zaobchádzanie, ktoré poskytuje svojim vlastným štátnym príslušníkom s ohľadom na udeľovanie uvedených práv duševného vlastníctva a podielov z licenčných poplatkov. Okrem toho má každý hosťujúci výskumný pracovník uvedený ako autor vynálezu nárok na zaobchádzanie ako štátny príslušník hostiteľskej strany so zreteľom na ocenenia, bonusy, výhody či iné odmeny v súlade s politikou hostiteľskej inštitúcie a s príslušnými na tento účel uplatniteľnými právnymi predpismi strán dohody.

               2.

               V prípade iných aktivít spolupráce, ako sú aktivity spoločného výskumu, na ktoré sa vzťahujú ustanovenia odseku II.D.1 v rozsahu vyžadovanom vzhľadom na jeho zákony a iné právne predpisy, vyžaduje každá strana dohody od všetkých svojich účastníkov uzatvorenie osobitných dohôd týkajúcich sa implementácie spoločných výskumných aktivít a príslušných práv a povinností účastníkov. Pokiaľ ide o duševné vlastníctvo, dohody sa okrem iného budú zvyčajne týkať vlastníctva, ochrany, užívateľských práv na výskumné účely, využívania a šírenia informácií vrátane dojednaní týkajúcich sa spoločného publikovania, práv a povinností hosťujúcich výskumných pracovníkov a postupov pri riešení sporov. Dohody sa však môžu vzťahovať aj na iné otázky, akými sú napríklad prístup k východiskovým a nadstavbovým údajom, udeľovanie licencií a konečné výstupy.

         E.   Každá strana dohody sa okrem dodržiavania podmienok hospodárskej súťaže v oblastiach pôsobnosti tejto dohody bude usilovať o zabezpečenie uplatňovania práv získaných v súlade s touto dohodou a v rámci nej uzavretými dojednaniami tak, aby sa zabezpečila podpora predovšetkým: i) využívania informácií získaných v dôsledku tvorivého procesu alebo podpora iného spôsobu sprístupnenia informácií nadobudnutých podľa tejto dohody, podpora šírenia týchto informácií, pokiaľ je to v súlade s podmienkami uvedenými v tejto dohode, ako aj s ustanoveniami jej oddielu IV a s akýmikoľvek predpismi platnými v rámci vnútroštátnych právnych predpisov strán dohody, ktorými sa riadi zaobchádzanie s citlivými alebo dôvernými informáciami v oblasti jadrovej energie, a ii) prijatia a implementácie medzinárodných noriem.
   III.   Diela chránené autorským právom

   V súlade s podmienkami tejto dohody sa s autorskými právami strán dohody zaobchádza v súlade s Dohodou o obchodných aspektoch práv duševného vlastníctva Svetovej obchodnej organizácie.
   IV.   Diela vedeckej literatúry

   S výhradou zaobchádzania s nezverejnenými informáciami podľa oddielu V sa uplatňujú tieto postupy:

               A.

               Každá zo strán dohody má právo na nevýhradnú, neodvolateľnú a od licenčného poplatku oslobodenú licenciu vo všetkých krajinách na prekladanie, reprodukovanie a verejné šírenie informácií uvedených vo vedeckých a technických časopisoch, článkoch, správach, knihách alebo iných médiách, ktoré priamo súvisia so spoločným výskumom realizovaným v súlade s touto dohodou stranami dohody alebo v ich mene.

               B.

               Vo všetkých verejne distribuovaných kópiách diel chránených autorskými právami vyhotovených v súlade s týmto ustanovením sa uvádzajú mená autorov diela, okrem prípadu, že si autor výslovne neželá byť menovaný. Zároveň je v nich na zreteľne viditeľnom mieste potrebné uviesť informáciu, že dielo je výsledkom vzájomnej spolupráce strán dohody.

         V.   Nezverejnené informácie

   A.   Nezverejnené informácie dokumentačného charakteru

               1.

               Každá strana dohody čo najskôr vymedzí informácie týkajúce sa tejto dohody, ktoré si neželá zverejňovať, a pritom zohľadní inter alia tieto kritériá:

                           a)

                           informácia je utajená v tom zmysle, že ako celok alebo presná skladba prípadne štruktúra jej prvkov nie je všeobecne známa alebo zákonnými prostriedkami ľahko prístupná;

                           b)

                           vzhľadom na svoje utajenie má táto informácia skutočnú alebo potenciálnu komerčnú hodnotu a

                           c)

                           informácia podlieha za daných okolností opodstatneným krokom podniknutým osobou právoplatne zodpovednou za zachovanie jej utajenia.

                     Strany dohody môžu v určitých prípadoch súhlasiť s tým, že ak nie je určené inak, časti informácie alebo celá informácia, poskytnutá, vymenená alebo nadobudnutá počas spoločného výskumu v súlade s touto dohodou, sa nesmie zverejňovať.

               2.

               Každá strana dohody zabezpečí, aby bola nezverejnená informácia podľa tejto dohody, vrátane jej následného výsadného charakteru, ľahko rozpoznateľná druhou stranou dohody, napríklad pomocou vhodného označenia alebo nápisu týkajúceho sa obmedzeného prístupu k predmetnej informácii. Uvedené ustanovenie sa takisto týka akejkoľvek celkovej alebo čiastočnej reprodukcie uvedenej informácie.
               Strana alebo účastník dohody nadobúdajúci nezverejnenú informáciu podľa tejto dohody rešpektuje jej výsadný charakter. V prípade, že predmetnú informáciu zverejní jej vlastník bez obmedzenia, platnosť týchto obmedzení sa automaticky skončí.

               3.

               Nezverejnené informácie oznamované podľa tejto dohody môže prijímajúca strana poskytovať osobám, ktoré táto strana zamestnáva, ako aj svojim dodávateľom a iným zainteresovaným subjektom tejto strany, schváleným na konkrétny účel v rámci prebiehajúceho spoločného výskumu vzhľadom na nevyhnutnosť zabezpečiť primeranú informovanosť. Poskytovanie takýchto informácií je možné len za podmienky, že na všetky nezverejnené informácie šírené týmto spôsobom sa vzťahuje ochrana v súlade s touto prílohou, ako aj v rozsahu poskytovanom zákonmi a inými právnymi predpismi jednotlivých strán dohody, a že tieto informácie budú ľahko rozpoznateľné v súlade s týmito ustanoveniami.

         B.   Nezverejnené informácie iného ako dokumentačného charakteru
   S nezverejnenými informáciami iného ako dokumentačného charakteru alebo s ostatnými dôvernými alebo výsadnými informáciami poskytovanými na seminároch alebo iných stretnutiach usporiadaných v zmysle tejto dohody alebo s informáciami vznikajúcimi v dôsledku zaangažovania pracovníkov, používania zariadení alebo realizácie spoločných projektov zaobchádzajú strany dohody alebo nimi určené subjekty podľa zásad dokumentačných informácií stanovených v tejto dohode, a to za predpokladu, že príjemca takýchto nezverejnených alebo iných dôverných či výsadných informácií bol oboznámený s dôverným charakterom oznamovaných informácií najneskôr v čase ich poskytnutia.
   C.   Kontrola
   Každá strana dohody sa usiluje zabezpečiť touto dohodou ustanovenú kontrolu nezverejnených informácií, ktoré obdržala v súlade s touto dohodou. V prípade, že jedna zo strán dohody zistí alebo že sa dá logicky očakávať, že nebude schopná dodržať ustanovenia o nešírení informácií v odsekoch A a B, okamžite o tom informuje druhú stranu dohody. Strany dohody sa následne spoločne dohodnú na primeranom riešení situácie.
   VI.   Riešenie sporov, nové druhy duševného vlastníctva a nepredvídané duševné vlastníctvo

   A.   Spory medzi stranami dohody ohľadom duševného vlastníctva sa riešia v súlade s článkom X.3 tejto dohody.
   Na základe vzájomnej dohody strán dohody však možno takýto spor predložiť medzinárodnému rozhodcovskému tribunálu v záujme záväzného rozhodcovského konania v súlade s uplatniteľnými predpismi medzinárodného práva. Ak nie je dohodnuté inak, je potrebné riadiť sa rozhodcovskými pravidlami UNCITRAL (Komisia Organizácie Spojených národov pre medzinárodné obchodné právo).
   B.   V prípade, že jedna zo strán dohody dospeje k názoru, že v dôsledku aktivity spolupráce podnikanej podľa tejto dohody môže vzniknúť nový druh duševného vlastníctva, na ktorý sa nevzťahuje PTR ani dohoda medzi subjektmi určenými stranami dohody, alebo v prípade výskytu nepredvídaných ťažkostí, začnú strany dohody okamžite rokovať s cieľom zabezpečiť primeranú ochranu, využitie a šírenie predmetného duševného vlastníctva na svojich územiach.


title: Rozhodnutie Európskeho parlamentu a Rady (EÚ) 2015/41 zo 17. decembra 2014 o mobilizácii Európskeho fondu na prispôsobenie sa globalizácii podľa bodu 13 Medziinštitucionálnej dohody z  2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (žiadosť EGF/2013/006 PL/Fiat Auto Poland S.A., Poľsko)

text:
               14.1.2015

               SK

               Úradný vestník Európskej únie

               L 8/12

         ROZHODNUTIE EURÓPSKEHO PARLAMENTU A RADY (EÚ) 2015/41
   zo 17. decembra 2014
   o mobilizácii Európskeho fondu na prispôsobenie sa globalizácii podľa bodu 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
   (žiadosť EGF/2013/006 PL/Fiat Auto Poland S.A., Poľsko)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (1), a najmä na jeho článok 12 ods. 3,
   so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006 (2), a najmä na jeho článok 23 druhý odsek,
   so zreteľom na nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (3), a najmä na jeho článok 12,
   so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (4), a najmä na jej bod 13,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF) bol zriadený s cieľom poskytovať dodatočnú podporu pracovníkom prepusteným v dôsledku veľkých štrukturálnych zmien v usporiadaní svetového obchodu spôsobených globalizáciou a pomôcť im pri ich opätovnom začleňovaní do trhu práce.

               (2)

               EGF nesmie prekročiť maximálnu ročnú sumu 150 miliónov EUR (v cenách z roku 2011), ako sa stanovuje v článku 12 nariadenia (EÚ, Euratom) č. 1311/2013.

               (3)

               Poľsko predložilo 29. júla 2013 žiadosť o mobilizáciu EGF v súvislosti s prepúšťaním v spoločnosti Fiat Auto Poland S.A. a u jeho 21 dodávateľov a nadväzujúcich výrobcov a do 16. júna 2014 ju doplnilo o dodatočné informácie. Táto žiadosť spĺňa požiadavky na určenie finančných príspevkov podľa článku 10 nariadenia (ES) č. 1927/2006. Komisia preto navrhuje mobilizovať prostriedky vo výške 1 259 610 EUR.

               (4)

               EGF by sa mal preto mobilizovať s cieľom poskytnúť finančný príspevok v súvislosti so žiadosťou Poľska,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2014 sa mobilizuje Európsky fond na prispôsobenie sa globalizácii s cieľom poskytnúť sumu 1 259 610 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 17. decembra 2014

            Za Európsky parlament

            predseda

         M. SCHULZ

            Za Radu

            predseda

         B. DELLA VEDOVA

      (1)  Ú. v. EÚ L 406, 30.12.2006, s. 1.

      (2)  Ú. v. EÚ L 347, 20.12.2013, s. 855.

      (3)  Ú. v. EÚ L 347, 20.12.2013, s. 884.

      (4)  Ú. v. EÚ C 373, 20.12.2013, s. 1.


title: Rozhodnutie Komisie z 2. októbra 1997, ktorým sa mení a dopĺňa rozhodnutie 93/53/EHS o zriadení Vedeckého výboru pre označenia pôvodu, zemepisné označenia a osvedčenia špecifického charakteruText s významom pre EHP

text:
Dôležité právne oznámenie

|

31997D0656

Úradný vestník L 277 , 10/10/1997 S. 0030 - 0030

		Rozhodnutie Komisiez 2. októbra 1997,ktorým sa mení a dopĺňa rozhodnutie 93/53/EHS o zriadení Vedeckého výboru pre označenia pôvodu, zemepisné označenia a osvedčenia špecifického charakteru(Text s významom pre EHP)(97/656/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,keďže musia byť špecifikované podmienky, ktoré musia členovia výborov dodržiavať pri výkone svojej funkcie,ROZHODLA TAKTO:Jediný článokRozhodnutie 93/53/EHS sa týmto mení a dopĺňa nasledovne:1. prvá veta článku 6 ods.1 sa nahrádza takto:"Členovia sú menovaní na obdobie troch rokov.";2. článok 6 ods. 2 sa nahrádza nasledovne:"2. Po uplynutí obdobia troch alebo dvoch rokov, podľa okolností, členovia, predseda a podpredseda zotrvajú vo svojej funkcii, kým nebudú vymenovaní ich nástupcovia alebo kým nebude ich funkčné obdobie predĺžené.";3. článok 9 sa nahrádza nasledovne:"Článok 91. Bez toho, aby bol dotknutý článok 214 zmluvy, ak zástupca Komisie oznámi členom výboru, že požadované stanovisko sa týka záležitosti dôvernej povahy, členovia sú povinní zachovávať mlčanlivosť o skutočnostiach, o ktorých sa dozvedeli pri svojej činnosti vo výbore.2. Počas obdobia výkonu funkcie alebo po jeho uplynutí, nesmú použiť informácie, o ktorých sa dozvedeli, na účely výkonu svojej profesie.";4. do textu sa vkladá nasledujúci článok:"Článok 10Členovia sa pri výkone funkcie vyhýbajú konfliktu záujmov."V Bruseli 2. októbra 1997Za KomisiuFranz Fischlerčlen Komisie--------------------------------------------------


title: Rozhodnutie Komisie z 1. júna 2015, ktorým sa zriaďuje fórum na vysokej úrovni pre lepšie fungovanie potravinového dodávateľského reťazca

text:
               2.6.2015

               SK

               Úradný vestník Európskej únie

               C 179/3

         ROZHODNUTIE KOMISIE
   z 1. júna 2015,
   ktorým sa zriaďuje fórum na vysokej úrovni pre lepšie fungovanie potravinového dodávateľského reťazca
   (2015/C 179/03)
   EURÓPSKA KOMISIA,
   so zreteľom na Zmluvu o fungovaní Európskej únie,
   keďže:

               (1)

               Článkom 173 ods. 1 zmluvy sa Únia a členské štáty poverujú úlohou zabezpečiť podmienky potrebné na existenciu konkurencieschopnosti priemyslu Únie, a to najmä podporou prostredia priaznivého pre spoluprácu medzi podnikmi. V článku 173 ods. 2 sa členské štáty osobitne vyzývajú, aby sa v spolupráci s Komisiou medzi sebou navzájom poradili a ak je to potrebné, koordinovali svoju činnosť v oblasti priemyslu. Komisia môže na podporu tejto koordinácie vyvinúť akékoľvek užitočné podnety.

               (2)

               Komisia v roku 2010 zriadila skupinu expertov – Fórum na vysokej úrovni pre lepšie fungovanie potravinového dodávateľského reťazca (ďalej len „fórum“) – ktorá mala Komisii pomôcť pri tvorbe jednoliatej priemyselnej politiky v agropotravinárskom odvetví, a to prostredníctvom dodržiavania odporúčania Skupiny na vysokej úrovni pre konkurencieschopnosť agropotravinárskeho priemyslu a vykonávania iniciatív stanovených v oznámení „Lepšie fungovanie potravinového reťazca v Európe“ z roku 2009.

               (3)

               Do roku 2014 prispievalo Fórum na vysokej úrovni pre lepšie fungovanie potravinového dodávateľského reťazca k rozsiahlej analýze hlavných faktorov, ktoré určujú konkurencieschopnosť celého potravinového dodávateľského reťazca potravín, prostredníctvom prijatia holistického prístupu. Uznalo potrebu súladu medzi všetkými oblasťami politiky, ktoré majú vplyv na potravinový reťazec Únie, a najmä na: poľnohospodárstvo, bezpečnosť potravín, výživu a zdravie, životné prostredie, obchod, finančné trhy, výskum a inovácie a priemyselnú politiku vo všeobecnosti.

               (4)

               V záverečnej správe fóra z 15. októbra 2014 požiadalo 47 členov fóra Komisiu jednomyseľne o to, aby fóru udelila nový mandát pokračovať v konštruktívnom dialógu medzi európskymi zainteresovanými stranami zo súkromného a verejného sektora o kľúčových otázkach politiky, ako aj o nových výzvach, ktoré ovplyvňujú konkurencieschopnosť celého potravinového dodávateľského reťazca.

               (5)

               V záverečnej správe sa uvádzajú odporúčania poukazujúce na rôzne témy, ktoré by mohli byť predmetom ďalších diskusií a iniciatív v rámci budúceho fóra, ako sú konkurencieschopnosť a malé a stredné podniky; obchodné praktiky uplatňované medzi podnikmi; vnútorný trh; prístup na trh; udržateľnosť; sociálny rozmer; inovácie a ceny. Stredobodom činnosti fóra by v budúcnosti mohli byť aj ďalšie témy, ktoré sú dôležité z hľadiska konkurencieschopnosti potravinového dodávateľského reťazca.

               (6)

               Práca fóra by preto mala pokračovať.

               (7)

               V záujme uľahčenia výmeny osvedčených postupov by sa o členstvo vo fóre mali môcť uchádzať vnútroštátne orgány zo všetkých členských štátov; príslušné zainteresované strany z oblasti priemyslu i občianskej spoločnosti, predovšetkým zástupcovia spotrebiteľov, odborov a mimovládnych organizácií. V záujme zabezpečenia vyváženého zastúpenia zainteresovaných strán by sa zastúpenie organizácií zo súkromného sektora malo stanoviť na základe verejnej výzvy na predloženie prihlášok.

               (8)

               Mali by sa stanoviť pravidlá sprístupňovania informácií členmi fóra bez toho, aby nimi boli dotknuté bezpečnostné predpisy Komisie stanovené v prílohe k rozhodnutiu Komisie 2001/844/ES, ESUO, Euratom (1).

               (9)

               Osobné údaje by sa mali spracúvať v súlade s nariadením Európskeho parlamentu a Rady (ES) č. 45/2001 (2).

               (10)

               Je vhodné stanoviť obdobie uplatňovania tohto rozhodnutia. Komisia včas zváži účelnosť jeho predĺženia,

         ROZHODLA TAKTO:
   Článok 1
   Predmet úpravy
   Týmto sa s účinnosťou od dátumu prijatia tohto rozhodnutia zriaďuje Fórum na vysokej úrovni pre lepšie fungovanie potravinového dodávateľského reťazca (ďalej len „fórum“).
   Článok 2
   Úlohy
   Úlohou fóra je pomáhať Komisii pri tvorbe priemyselnej politiky v agropotravinárskom odvetví a vypracovávaní súvisiacich opatrení politiky, ktoré prispievajú k lepšiemu fungovaniu potravinového dodávateľského reťazca. Na tento účel a na základe odporúčaní uvedených v záverečnej správe fóra prijatej 15. októbra 2014 zameria diskusie na relevantné témy, ako sú:

               —

               konkurencieschopnosť potravinového reťazca a malých a stredných podnikov,

               —

               obchodné praktiky uplatňované medzi podnikmi,

               —

               vnútorný trh

               —

               prístup na trh a obchod,

               —

               trvalá udržateľnosť,

               —

               sociálny rozmer,

               —

               inovácie,

               —

               ceny,

               —

               budúce výzvy, ktoré ovplyvňujú konkurencieschopnosť potravinového dodávateľského reťazca.

         Článok 3
   Konzultácie
   Komisia sa môže na fórum obrátiť aj v akejkoľvek inej záležitosti týkajúcej sa fungovania potravinového dodávateľského reťazca v rámci vnútorného trhu s cieľom vypracovať nové odporúčania.
   Článok 4
   Zloženie – menovanie členov
   1.   Fórum pozostáva z najviac 50 členov.
   2.   Vo fóre sú zastúpení títo členovia:

               a)

               vnútroštátne orgány členských štátov zodpovedné za potravinárske odvetvie na ministerskej úrovni;

               b)

               organizácie aktívne pôsobiace v oblasti agropotravinárskeho priemyslu, ako aj obchodu a distribúcie agropotravinárskych výrobkov v Únii;

               c)

               zastrešujúce združenia a federácie z EÚ zastupujúce podniky pôsobiace v odvetví poľnohospodárstva, potravinárskom spracovateľskom priemysle a oblasti obchodu a distribúcie agropotravinárskych výrobkov v Únii;

               d)

               mimovládne organizácie, ktoré majú odborné znalosti v oblastiach týkajúcich sa potravinového dodávateľského reťazca.

         3.   Vnútroštátne orgány členských štátov nominujú svojho zástupcu do prípravnej skupiny uvedenej v článku 5 ods. 2.
   Ostatných členov vymenúva generálny riaditeľ Generálneho riaditeľstva pre vnútorný trh, priemysel, podnikanie a MSP z radov organizácií, ktoré majú odbornú spôsobilosť v oblastiach uvedených v článku 2 a článku 3 a ktoré reagovali na výzvu na predloženie prihlášok. Uvedené organizácie nominujú svojich zástupcov vo fóre a v prípravnej skupine uvedenej v článku 5 ods. 2.
   Komisia môže odmietnuť zástupcu nominovaného organizáciou, ak sa na základe odôvodnených dôvodov stanovených v rokovacom poriadku skupiny domnieva, že nominácia nie je vhodná. V takýchto prípadoch bude príslušná organizácia vyzvaná, aby nominovala iného zástupcu.
   4.   Členovia sa menujú na celé obdobie uplatňovania tohto rozhodnutia. Svoju funkciu vykonávajú dovtedy, kým nie sú nahradení podľa odseku 5 alebo kým neuplynie ich funkčné obdobie.
   5.   Členov možno nahradiť na zostávajúcu časť ich funkčného obdobia v týchto prípadoch:

               a)

               ak odstúpia;

               b)

               ak už nie sú naďalej schopní účinne prispievať k práci fóra;

               c)

               ak nespĺňajú podmienky stanovené v článku 339 zmluvy.

         6.   Mená členov sa uverejnia na webovej stránke Generálneho riaditeľstva pre vnútorný trh, priemysel, podnikanie a MSP a v Registri expertných skupín Komisie a podobných subjektov (ďalej len „register“).
   Mená členov sa zhromažďujú, spracúvajú a uverejňujú v súlade s nariadením (ES) č. 45/2001.
   Článok 5
   Fungovanie
   1.   Fóru predsedá zástupca Komisie. Fórum predkladá Komisii záverečnú správu o svojej činnosti.
   2.   Prípravná skupina (ďalej len „skupina šerpov“) pripravuje rokovania, pozičné dokumenty a stanoviská so zreteľom na vypracovanie záverečnej správy fóra. Skupina šerpov sa skladá z vysokých predstaviteľov každého člena fóra. Predsedá jej zástupca Komisie.
   3.   Po dohode s útvarmi Komisie môže fórum zriadiť podskupiny, ktorých úlohou bude preskúmať konkrétne otázky v rámci mandátu vymedzeného fórom alebo skupinou šerpov. Takéto podskupiny zaniknú hneď, ako splnia svoj mandát.
   4.   Zástupca Komisie môže prizvať odborníkov, ktorí majú špecifické odborné znalosti z prerokúvanej problematiky, aby sa na ad hoc základe zapojili do činnosti fóra, skupiny šerpov alebo podskupiny. Okrem toho môže zástupca Komisie udeliť jednotlivcom, organizáciám v zmysle pravidla 8 ods. 3 horizontálnych pravidiel o skupinách expertov a kandidátskym krajinám štatút pozorovateľa.
   5.   Zasadnutia fóra, skupiny šerpov a podskupín sa spravidla konajú v priestoroch Komisie. Komisia zabezpečuje sekretárske služby. Na zasadnutiach fóra, skupiny šerpov a podskupín sa môžu zúčastňovať aj ďalší úradníci Komisie, ktorí majú záujem o prerokúvané otázky.
   6.   Členovia fóra, ich zástupcovia v skupine šerpov a podskupinách, ako aj prizvaní odborníci a pozorovatelia sú v súlade s ustanoveniami zmlúv a ich vykonávacích predpisov povinní zachovávať služobné tajomstvo a dodržiavať bezpečnostné pravidlá Komisie týkajúce sa ochrany utajovaných skutočností Únie stanovené v prílohe k rozhodnutiu 2001/844/ES, ESUO, Euratom. Ak tieto povinnosti nedodržia, Komisia môže prijať všetky primerané opatrenia.
   7.   Komisia uverejňuje všetky príslušné dokumenty o činnostiach vykonávaných fórom (ako sú programy, zápisnice a návrhy účastníkov) buď v registri, alebo na príslušnej webovej stránke, na ktorú uvedie v registri odkaz. Dokument sa nesmie zverejniť, ak by sa jeho zverejnením porušila ochrana verejného alebo súkromného záujmu, ako sa vymedzuje v článku 4 nariadenia Európskeho parlamentu a Rady (ES) č. 1049/2001 (3).
   V prípade potreby môže Komisia preložiť všetky tieto dokumenty alebo ich časť do všetkých úradných jazykov Únie.
   Článok 6
   Výdavky na zasadnutia
   1.   Účastníkom podieľajúcim sa na činnostiach fóra, skupiny šerpov a podskupín neprislúcha za poskytované služby odmena.
   2.   Náhradu za cestovné výdavky a diéty účastníkov na činnostiach fóra, skupiny šerpov alebo podskupín poskytuje Komisia v súlade s ustanoveniami platnými v rámci Komisie.
   3.   Náhrady za uvedené výdavky sa poskytujú v medziach dostupných rozpočtových prostriedkov, ktoré sú pridelené v rámci ročného postupu prideľovania finančných prostriedkov.
   Článok 7
   Uplatniteľnosť
   Účinnosť tohto rozhodnutia uplynie 31. decembra 2019.

      V Bruseli 1. júna 2015

            Za Komisiu

         Elżbieta BIEŃKOWSKA

            členka Komisie

      (1)  Rozhodnutie Komisie 2001/844/ES, ESUO, Euratom z 29. novembra 2001, ktorým sa mení a dopĺňa jej rokovací poriadok (Ú. v. ES L 317, 3.12.2001, s. 1).

      (2)  Nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (Ú. v. ES L 8, 12.1.2001, s. 1).

      (3)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 31.5.2001, s. 43).


title: 2010/527/EÚ: Rozhodnutie Európskeho parlamentu z  5. mája 2010 o účtovnej závierke Európskeho monitorovacieho centra pre drogy a drogovú závislosť za rozpočtový rok 2008

text:
               25.9.2010

               SK

               Úradný vestník Európskej únie

               L 252/163

         ROZHODNUTIE EURÓPSKEHO PARLAMENTU
   z 5. mája 2010
   o účtovnej závierke Európskeho monitorovacieho centra pre drogy a drogovú závislosť za rozpočtový rok 2008
   (2010/527/EÚ)
   EURÓPSKY PARLAMENT,
   so zreteľom na konečnú ročnú účtovnú závierku Európskeho monitorovacieho centra pre drogy a drogovú závislosť za rozpočtový rok 2008,
   so zreteľom na správu Dvora audítorov o overení ročnej účtovnej závierky Európskeho monitorovacieho centra pre drogy a drogovú závislosť za rozpočtový rok 2008 spolu s odpoveďami centra (1),
   so zreteľom na odporúčanie Rady zo 16. februára 2010 (5827/2010 – C7-0061/2010),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Európskeho parlamentu a Rady (ES) č. 1920/2006 z 12. decembra 2006 o Európskom monitorovacom centre pre drogy a drogovú závislosť (3), a najmä na jeho článok 15,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002 (4), a najmä na jeho článok 94,
   so zreteľom na článok 77 rokovacieho poriadku a prílohu VI k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0067/2010),

               1.

               schvaľuje účtovnú závierku Európskeho monitorovacieho centra pre drogy a drogovú závislosť za rozpočtový rok 2008;

               2.

               poveruje svojho predsedu, aby postúpil toto rozhodnutie riaditeľovi Európskeho monitorovacieho centra pre drogy a drogovú závislosť, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 304, 15.12.2009, s. 148.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 376, 27.12.2006, s. 1.

      (4)  Ú. v. ES L 357, 31.12.2002, s. 72.


title: Rozhodnutie Európskeho parlamentu z 5. mája 2010 o absolutóriu za plnenie všeobecného rozpočtu Európskej únie za rozpočtový rok 2008, oddiel IV – Súdny dvor

text:
               25.9.2010

               SK

               Úradný vestník Európskej únie

               L 252/85

         ROZHODNUTIE EURÓPSKEHO PARLAMENTU
   z 5. mája 2010
   o absolutóriu za plnenie všeobecného rozpočtu Európskej únie za rozpočtový rok 2008, oddiel IV – Súdny dvor
   (2010/500/EÚ)
   EURÓPSKY PARLAMENT,
   so zreteľom na všeobecný rozpočet Európskej únie na rozpočtový rok 2008 (1),
   so zreteľom na konečnú ročnú účtovnú závierku Európskych spoločenstiev za rozpočtový rok 2008 – zväzok I (C7-0175/2009) (2),
   so zreteľom na výročnú správu Súdneho dvora pre orgán udeľujúci absolutórium o vnútorných auditoch uskutočnených v roku 2008,
   so zreteľom na výročnú správu Dvora audítorov o plnení rozpočtu za rozpočtový rok 2008 spolu s odpoveďami kontrolovaných inštitúcií (3),
   so zreteľom na vyhlásenie o vierohodnosti vedenia účtov a zákonnosti a správnosti príslušných operácií, ktoré poskytol Dvor audítorov v súlade s článkom 248 Zmluvy o ES (4),
   so zreteľom na článok 272 ods. 10 a články 274, 275 a 276 Zmluvy o ES a na článok 314 ods. 10 a články 317, 318 a 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,
   so zreteľom na článok 77 rokovacieho poriadku a prílohu VI k rokovaciemu poriadku,
   so zreteľom na správu Výboru pre kontrolu rozpočtu (A7-0079/2010),

               1.

               udeľuje tajomníkovi Súdneho dvora absolutórium za plnenie rozpočtu Súdneho dvora za rozpočtový rok 2008;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii, Súdnemu dvoru Európskej únie, Dvoru audítorov, európskemu ombudsmanovi a európskemu dozornému úradníkovi pre ochranu údajov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ L 71, 14.3.2008.

      (2)  Ú. v. EÚ C 273, 13.11.2009, s. 1.

      (3)  Ú. v. EÚ C 269, 10.11.2009, s. 1.

      (4)  Ú. v. EÚ C 273, 13.11.2009, s. 122.

      (5)  Ú. v. ES L 248, 16.9.2002, s. 1.
    ---documentbreak---

               25.9.2010

               SK

               Úradný vestník Európskej únie

               L 252/86

         UZNESENIE EURÓPSKEHO PARLAMENTU
   z 5. mája 2010
   s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2008, oddiel IV – Súdny dvor
   EURÓPSKY PARLAMENT,
   so zreteľom na všeobecný rozpočet Európskej únie na rozpočtový rok 2008 (1),
   so zreteľom na konečnú ročnú účtovnú závierku Európskych spoločenstiev za rozpočtový rok 2008 – zväzok I (C7-0175/2009) (2),
   so zreteľom na výročnú správu Súdneho dvora pre orgán udeľujúci absolutórium o vnútorných auditoch uskutočnených v roku 2008,
   so zreteľom na výročnú správu Dvora audítorov o plnení rozpočtu za rozpočtový rok 2008 spolu s odpoveďami kontrolovaných inštitúcií (3),
   so zreteľom na vyhlásenie o vierohodnosti vedenia účtov a zákonnosti a správnosti príslušných operácií, ktoré poskytol Dvor audítorov v súlade s článkom 248 Zmluvy o ES (4),
   so zreteľom na článok 272 ods. 10 a články 274, 275 a 276 Zmluvy o ES a na článok 314 ods. 10 a články 317, 318 a 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5) (nariadenie o rozpočtových pravidlách), a najmä na jeho články 50, 86, 145, 146 a 147,
   so zreteľom na článok 77 rokovacieho poriadku a prílohu VI k rokovaciemu poriadku,
   so zreteľom na správu Výboru pre kontrolu rozpočtu (A7-0079/2010),

               1.

               konštatuje, že v roku 2008 mal Európsky súdny dvor (ESD) k dispozícii viazané rozpočtové prostriedky v celkovej výške 297 miliónov EUR (v roku 2007: 275 miliónov EUR) s mierou využitia 98,20 %, čo je viac ako priemer ostatných inštitúcií (95,67 %);

               2.

               berie na vedomie, že Dvor audítorov vo svojej výročnej správe naznačil, že jeho audit zmluvy, ktorú ESD uzavrel na poskytovanie služieb (v nadväznosti na verejnú súťaž v rámci spoločného postupu verejného obstarávacieho konania s členským štátom), preukázal nedostatky týkajúce sa vnútorného kontrolného systému na uskutočňovanie tohto výberového konania; konštatuje, že Dvor audítorov zistil, že tieto nedostatky spôsobili príliš krátky konečný termín pre uchádzačov na získanie podmienok zadávania zákazky (porušenie článku 98 nariadenia o rozpočtových pravidlách), oznam v oznámení o vyhlásení verejného obstarávania o povinnosti predložiť ponuky len v jednom jazyku (porušenie článku 125c vykonávacích pravidiel (6) k nariadeniu o rozpočtových pravidlách) a o usporiadaní uzavretého zasadnutia na otváranie ponúk (porušenie článku 118 ods. 3 vykonávacích pravidiel);

               3.

               berie na vedomie vysvetlenie, ktoré ponúkol ESD, najmä to, že harmonogram napriek svojej časovej náročnosti bol v súlade s časovými hranicami, ktoré stanovuje nariadenie o rozpočtových pravidlách; berie na vedomie, že krátky konečný termín bol spôsobený potrebou zadať zmluvu k dátumu, ktorý by umožnil úspešnému uchádzačovi prevádzkyschopnosť pri dodávke nového komplexu budov, ako aj potrebou poskytnúť uchádzačom dostatočný čas na prípravu ich ponúk;

               4.

               berie tiež na vedomie objasnenie ESD, že oznam o vyhlásení verejného obstarávania bol uchádzačom predložený iba vo francúzštine (bežná prax v príslušnom členskom štáte) z dôvodu nedostatku koordinácie, pričom však zmluvné dokumenty ustanovovali, že ponuky verejnej súťaže mohli byť predložené v ktoromkoľvek úradnom jazyku Európskej únie, ako aj objasnenie, že ak by si uchádzači želali zúčastniť sa na zasadnutí výboru na otváranie ponúk, bolo by im to umožnené;

               5.

               podporuje návrh Dvora audítorov, že ESD by mal skvalitniť postupy verejného obstarávania, aby sa schvaľovacím oddeleniam uľahčilo organizovanie výberových konaní a kontrola dodržiavania regulačných povinností;

               6.

               berie na vedomie, že okrem pripomienok k uvedeným postupom verejného obstarávania sa vo výročnej správe Dvora audítorov neuvádzajú žiadne ďalšie pripomienky vo vzťahu k ESD;

               7.

               s uspokojením berie na vedomie efektívne fungovanie nedávno zriadeného interného audítorského oddelenia ESD a víta jeho odporúčania týkajúce sa potvrdzovania platnosti, povoľovania a realizácie platieb, ako aj skutočnosť, že odporúčania boli uvedené do praxe, najmä čo sa týka revízie systému delegovania a podmienok subdelegovania, vlastného hodnotenia systémov vnútornej kontroly, zvýšeného počtu overení ex post a zlepšení v postupoch dokumentácie; berie tiež na vedomie výsledky auditu o súlade so zákonnými povinnosťami vo vzťahu k oznamovaniu a zverejňovaniu rozpočtových a finančných informácií, čo viedlo k opatreniam zlepšujúcim správu a vnútornú kontrolu verejných zákaziek, ako aj výsledky auditov postupov verejného obstarávania pre knižnicu a auditov kompenzačných príspevkov;

               8.

               víta nepretržité znižovanie trvania konaní na ESD, najmä výrazné zníženie trvania prejudiciálnych konaní; domnieva sa, že toto zníženie ešte nie je uspokojujúce; berie na vedomie zníženie počtu uzavretých prípadov (333 rozsudkov a 161 uznesení v porovnaní s 379, resp. 172 v roku 2007), konštatuje však, že počet prejudiciálnych prípadov bol výrazne vyšší; konštatuje tiež, že v roku 2008 bol počet podaných prípadov (592) najvyšší od roku 1979, čo viedlo k menšiemu nárastu nevyriešených prípadov na konci roka 2008 (767 prípadov, kým na konci roka 2007 to bolo 741 prípadov);

               9.

               víta skutočnosť, že Súd prvého stupňa v roku 2008 vykázal 52 % zvýšenie počtu rozhodnutých prípadov, ako aj určité skrátenie trvania konaní, ktoré však ešte nie je uspokojivé; konštatuje, že počet nových prípadov bol v roku 2008 mimoriadne vysoký (629 nových prípadov v porovnaní s 522 prípadmi v roku 2007), v dôsledku čoho počet nevyriešených prípadov rástol aj na Súde prvého stupňa (z 1 154 prípadov v roku 2007 na 1 178 v roku 2008);

               10.

               konštatuje, že hoci Súd pre verejnú službu, ktorý v roku 2008 prešiel prvou čiastočnou trojročnou revíziou, uzavrel menej prípadov v porovnaní s rokom 2007, počet nevyriešených prípadov mierne poklesol (z 235 v roku 2007 na 217 v roku 2008) v dôsledku výrazne nižšieho počtu nových podaní (111 v porovnaní so 157 v roku 2007);

               11.

               víta nový integrovaný systém riadenia a finančnej kontroly (SAP), ktorý je v prevádzke od 1. januára 2008 a ktorý viedol k rozpočtovým úsporám a k vyššej efektívnosti troch zainteresovaných inštitúcií (Rady, ESD a Dvora audítorov);

               12.

               víta pokračujúcu úspešnú medziinštitucionálnu spoluprácu s Dvorom audítorov, čo sa týka odborného vzdelávania;

               13.

               berie na vedomie následné opatrenia ESD v nadväznosti na pripomienky Európskeho parlamentu a Dvora audítorov v predchádzajúcich rozhodnutiach o absolutóriu a správach, najmä víta opatrenia prijaté s cieľom vytvoriť výberové konanie na prijímanie pomocných zmluvných zamestnancov; vyjadruje však poľutovanie nad neochotou ESD zverejniť vyhlásenia o finančných záujmoch svojich členov a požaduje, aby túto prax začal bezodkladne uplatňovať;

               14.

               vyslovuje ESD pochvalu za zavedenú prax, keď uvádza do svojej správy o činnosti kapitolu o opatreniach, ktoré prijal počas roka v nadväznosti na predchádzajúce rozhodnutia Európskeho parlamentu o absolutóriu a správy Dvora audítorov.

      (1)  Ú. v. EÚ L 71, 14.3.2008.

      (2)  Ú. v. EÚ C 273, 13.11.2009, s. 1.

      (3)  Ú. v. EÚ C 269, 10.11.2009, s. 1.

      (4)  Ú. v. EÚ C 273, 13.11.2009, s. 122.

      (5)  Ú. v. ES L 248, 16.9.2002, s. 1.

      (6)  Nariadenie Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (Ú. v. ES L 357, 31.12.2002, s. 1).


title: 2012/364/EÚ: Rozhodnutie Rady z  25. júna 2012 o pozícii, ktorú má zaujať Európska únia v Spoločnom výbore EHP v súvislosti so zmenou a doplnením prílohy II (Technické predpisy, normy, skúšky a certifikácia) k Dohode o EHP

text:
               7.7.2012

               SK

               Úradný vestník Európskej únie

               L 177/5

         ROZHODNUTIE RADY
   z 25. júna 2012
   o pozícii, ktorú má zaujať Európska únia v Spoločnom výbore EHP v súvislosti so zmenou a doplnením prílohy II (Technické predpisy, normy, skúšky a certifikácia) k Dohode o EHP
   (2012/364/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 43 ods. 2, článok 114 ods. 1 a článok 207 ods. 2 v spojení s článkom 218 ods. 9,
   so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
   so zreteľom na návrh Európskej komisie,
   keďže:

               (1)

               Nariadenie Európskeho parlamentu a Rady (ES) č. 764/2008 z 9. júla 2008, ktorým sa ustanovujú postupy týkajúce sa uplatňovania určitých vnútroštátnych technických pravidiel na výrobky, ktoré sú v súlade s právnymi predpismi uvedené na trh v inom členskom štáte (2), sa má začleniť do Dohody o Európskom hospodárskom priestore (ďalej len „Dohoda o EHP“).

               (2)

               Nariadenie Európskeho parlamentu a Rady (ES) č. 765/2008 z 9. júla 2008, ktorým sa stanovujú požiadavky akreditácie a dohľadu nad trhom v súvislosti s uvádzaním výrobkov na trh (3), sa má začleniť do Dohody o EHP.

               (3)

               Rozhodnutie Európskeho parlamentu a Rady č. 768/2008/ES z 9. júla 2008 o spoločnom rámci na uvádzanie výrobkov na trh (4) sa má začleniť do Dohody o EHP.

               (4)

               Rozhodnutie č. 768/2008/ES stanovuje spoločné zásady a referenčné ustanovenia pre budúcu legislatívu, ktorá bude harmonizovať podmienky pre uvádzanie výrobkov na trh a predstavuje referenčný text pre existujúce právne predpisy.

               (5)

               Nariadenie (ES) č. 764/2008 zrušuje rozhodnutie Európskeho parlamentu a Rady 3052/95/ES z 13. decembra 1995, ktorým sa zriaďuje postup na výmenu informácií o vnútroštátnych opatreniach, ktoré sa odchyľujú od princípu voľného pohybu tovaru v rámci Spoločenstva (5), ktoré je začlenené do Dohody o EHP. Dohoda o EHP by sa preto mala zmeniť a doplniť, aby zohľadňovala nariadenie (ES) č. 764/2008.

               (6)

               Nariadenie (ES) č. 765/2008 zrušuje nariadenie Rady (EHS) č. 339/93 z 8. februára 1993 o kontrole zhody výrobkov dovážaných z tretích krajín s právnymi predpismi o bezpečnosti výrobkov (6), ktoré je začlenené do Dohody o EHP. Dohoda o EHP by sa preto mala zmeniť a doplniť, aby zohľadňovala nariadenie (ES) č. 765/2008.

               (7)

               Rozhodnutie č. 768/2008/ES zrušuje rozhodnutie Rady 93/465/EHS z 22. júla 1993 o moduloch používaných v technických zosúlaďovacích smerniciach pre rozličné fázy procesu posudzovania zhody a pravidlách pre umiestňovanie a používanie označenia CE – zhody (7), ktoré je začlenené do Dohody o EHP. Dohoda o EHP by sa preto mala zmeniť a doplniť, aby zohľadňovala rozhodnutie č. 768/2008/ES.

               (8)

               Príloha II k Dohode o EHP by sa preto mala zodpovedajúcim spôsobom zmeniť a doplniť.

               (9)

               Pozícia Únie v Spoločnom výbore EHP by preto mala vychádzať z pripojeného návrhu rozhodnutia,

         PRIJALA TOTO ROZHODNUTIE:
   Článok 1
   Pozícia, ktorú má zaujať Únia v Spoločnom výbore EHP v súvislosti so zmenou a doplnením prílohy II (Technické predpisy, normy, skúšky a certifikácia) k dohode o EHP, vychádza z návrhu rozhodnutia Spoločného výboru EHP pripojeného k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 25. júna 2012

            Za Radu

            predsedníčka

         C. ASHTON

      (1)  Ú. v. ES L 305, 30.11.1994, s. 6.

      (2)  Ú. v. EÚ L 218, 13.8.2008, s. 21.

      (3)  Ú. v. EÚ L 218, 13.8.2008, s. 30.

      (4)  Ú. v. EÚ L 218, 13.8.2008, s. 82.

      (5)  Ú. v. ES L 321, 30.12.1995, s. 1.

      (6)  Ú. v. ES L 40, 17.2.1993, s. 1.

      (7)  Ú. v. ES L 220, 30.8.1993, s. 23.

      NÁVRH
      ROZHODNUTIE SPOLOČNÉHO VÝBORU EHP č. …/2012
      z …,
      ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, a najmä na jej článok 98,
      keďže:

                  (1)

                  Nariadenie Európskeho parlamentu a Rady (ES) č. 764/2008 z 9. júla 2008, ktorým sa ustanovujú postupy týkajúce sa uplatňovania určitých vnútroštátnych technických pravidiel na výrobky, ktoré sú v súlade s právnymi predpismi uvedené na trh v inom členskom štáte (1), sa má začleniť do Dohody o Európskom hospodárskom priestore (ďalej len „Dohoda o EHP“).

                  (2)

                  Nariadenie Európskeho parlamentu a Rady (ES) č. 765/2008 z 9. júla 2008, ktorým sa stanovujú požiadavky akreditácie a dohľadu nad trhom v súvislosti s uvádzaním výrobkov na trh (2), sa má začleniť do Dohody o EHP.

                  (3)

                  Rozhodnutie Európskeho parlamentu a Rady č. 768/2008/ES z 9. júla 2008 o spoločnom rámci na uvádzanie výrobkov na trh (3) sa má začleniť do Dohody o EHP.

                  (4)

                  Rozhodnutie č. 768/2008/ES stanovuje spoločné zásady a referenčné ustanovenia pre budúcu legislatívu, ktorá bude harmonizovať podmienky pre uvádzanie výrobkov na trh a predstavuje referenčný bod pre existujúce právne predpisy.

                  (5)

                  Nariadenie (ES) č. 764/2008 zrušuje rozhodnutie Európskeho parlamentu a Rady 3052/95/ES z 13. decembra 1995, ktorým sa zriaďuje postup na výmenu informácií o vnútroštátnych opatreniach, ktoré sa odchyľujú od princípu voľného pohybu tovaru v rámci Spoločenstva (4), ktoré je začlenené do Dohody o EHP. Dohoda o EHP by sa preto mala zmeniť a doplniť, aby zohľadňovala nariadenie (ES) č. 764/2008.

                  (6)

                  Nariadenie (ES) č. 765/2008 zrušuje nariadenie Rady (EHS) č. 339/93 z 8. februára 1993 o kontrole zhody výrobkov dovážaných z tretích krajín s právnymi predpismi o bezpečnosti výrobkov (5), ktoré je začlenené do Dohody o EHP. Dohoda o EHP by sa preto mala zmeniť a doplniť, aby zohľadňovala nariadenie (ES) č. 765/2008.

                  (7)

                  Rozhodnutie č. 768/2008/ES zrušuje rozhodnutie Rady 93/465/EHS z 22. júla 1993 o moduloch používaných v technických zosúlaďovacích smerniciach pre rozličné fázy procesu posudzovania zhody a pravidlách pre umiestňovanie a používanie označenia CE – zhody (6), ktoré je začlenené do Dohody o EHP. Dohoda o EHP by sa preto mala zmeniť a doplniť, aby zohľadňovala rozhodnutie č. 768/2008/ES.

                  (8)

                  Príloha II k Dohode o EHP by sa preto mala zodpovedajúcim spôsobom zmeniť a doplniť,

            PRIJAL TOTO ROZHODNUTIE:
      Článok 1
      Kapitola XIX prílohy II k Dohode o EHP sa mení a dopĺňa takto:

                  1.

                  Znenie bodu 3b [nariadenie Rady (EHS) č. 339/93] sa nahrádza takto:
                  „32008 R 0765: nariadenie Európskeho parlamentu a Rady (ES) č. 765/2008 z 9. júla 2008, ktorým sa stanovujú požiadavky akreditácie a dohľadu nad trhom v súvislosti s uvádzaním výrobkov na trh a ktorým sa zrušuje nariadenie (EHS) č. 339/93 (Ú. v. EÚ L 218, 13.8.2008, s. 30).
                  Ustanovenia nariadenia sa na účely tejto dohody vykladajú s týmito úpravami:

                              a)

                              Na koniec článku 4 ods. 2 sa dopĺňa tento text:
                              ‚Lichtenštajnsko má tiež možnosť obrátiť sa na akreditačný orgán Švajčiarska v prípade výrobných odvetví, na ktoré sa vzťahuje Dohoda medzi Európskym spoločenstvom a Švajčiarskou konfederáciou o vzájomnom uznávaní, pokiaľ ide o posudzovanie zhody, a v súvislosti s ktorýmisa požiadavky EÚ a Švajčiarska považujú za rovnocenné podľa článku 1 ods. 2 a 3 uvedenej dohody‘.

                              b)

                              Výrobky exportované z Lichtenštajnska do iných štátov, ktoré sú zmluvnými stranami, môžu byť podrobené kontrolám podľa článkov 27 až 29.“

                  2.

                  Znenie bodu 3d (rozhodnutie Rady 93/465/EHS) sa nahrádza takto:
                  „32008 D 0768: rozhodnutie Európskeho parlamentu a Rady č. 768/2008/ES z 9. júla 2008 o spoločnom rámci na uvádzanie výrobkov na trh a o zrušení rozhodnutia Rady 93/465/EHS (Ú. v. EÚ L 218, 13.8.2008, s. 82).“

                  3.

                  Znenie bodu 3f (rozhodnutie Európskeho parlamentu a Rady 3052/95/ES) sa nahrádza takto:
                  „32008 R 0764: nariadenie Európskeho parlamentu a Rady (ES) č. 764/2008 z 9. júla 2008, ktorým sa ustanovujú postupy týkajúce sa uplatňovania určitých vnútroštátnych technických pravidiel na výrobky, ktoré sú v súlade s právnymi predpismi uvedené na trh v inom členskom štáte, a ktorým sa zrušuje rozhodnutie č. 3052/95/ES (Ú. v. EÚ L 218, 13.8.2008, s. 21).
                  Na účely tejto dohody sa ustanovenia nariadenia vykladajú s týmito úpravami:
                  Nariadenie sa uplatňuje len na výrobky, na ktoré sa vzťahuje článok 8 ods. 3 dohody.
                  Nariadenie sa neuplatňuje na Lichtenštajnsko v súvislosti s výrobkami, na ktoré sa vzťahuje príloha I, kapitoly XII a XXVII prílohy II a protokol 47 k dohode, pokiaľ uplatňovanie dohody medzi Európskym spoločenstvom a Švajčiarskou konfederáciou o obchode s poľnohospodárskymi výrobkami zahŕňa aj Lichtenštajnsko.“

                  4.

                  V bode 3 h (smernica Európskeho parlamentu a Rady 2001/95/ES) sa vkladá tento text:
                  „zmenené a doplnené týmto právnym predpisom:

                              —

                                 32008 R 0765: nariadenie Európskeho parlamentu a Rady (ES) č. 765/2008 z 9. júla 2008 (Ú. v. EÚ L 218, 13.8.2008, s. 30).“

            Článok 2
      Znenia nariadení (ES) č. 764/2008 a (ES) č. 765/2008 a rozhodnutia 2008/768/ES v islandskom a nórskom jazyku, ktoré sa uverejnia v dodatku EHP k Úradnému vestníku Európskej únie, sú autentické.
      Článok 3
      Toto rozhodnutie nadobúda účinnosť … pod podmienkou, že Spoločnému výboru EHP boli doručené všetky oznámenia podľa článku 103 ods. 1 Dohody o EHP (7).
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

         V Bruseli

               Za Spoločný výbor EHP

               predseda

               tajomníci Spoločného výboru EHP

         (1)  Ú. v. EÚ L 218, 13.8.2008, s. 21.

         (2)  Ú. v. EÚ L 218, 13.8.2008, s. 30.

         (3)  Ú. v. EÚ L 218, 13.8.2008, s. 82.

         (4)  Ú. v. ES L 321, 30.12.1995, s. 1.

         (5)  Ú. v. ES L 40, 17.2.1993, s. 1.

         (6)  Ú. v. ES L 220, 30.8.1993, s. 23.

         (7)  [Ústavné požiadavky neboli oznámené.] [Ústavné požiadavky boli oznámené.]


title: 2007/673/ES: Rozhodnutie Rady z  15. októbra 2007 , ktorým sa mení a dopĺňa akt Rady, ktorým sa prijímajú pravidlá uplatniteľné na analytické súbory Europolu

text:
               20.10.2007

               SK

               Úradný vestník Európskej únie

               L 277/23

      ROZHODNUTIE RADY

   z 15. októbra 2007,
   ktorým sa mení a dopĺňa akt Rady, ktorým sa prijímajú pravidlá uplatniteľné na analytické súbory Europolu
   (2007/673/ES)
   RADA EURÓPSKEJ ÚNIE,
   so zreteľom na Dohovor na základe článku K. 3 Zmluvy o Európskej únii o zriadení Európskeho policajného úradu (dohovor o Europole) (1), a najmä na jeho článok 10 ods. 1,
   so zreteľom na podnet Fínskej republiky,
   so zreteľom na stanovisko Európskeho parlamentu (2),
   so zreteľom na návrh vypracovaný správnou radou Europolu,
   keďže:

               (1)

               Dohovor o Europole obsahuje v hlave III ustanovenia o pracovných súboroch na účely analýzy; protokol vypracovaný na základe článku 43 ods. 1 dohovoru o Europole ho zmenil a doplnil, a to najmä články 10, 12, 16 a 21 dohovoru o Europole, ktoré vytvárajú rámec na otvorenie analytického súboru a na zber, spracúvanie, použitie a vymazanie osobných údajov v uvedenom súbore.

               (2)

               Vykonávacie pravidlá pre pracovné súbory na účely analýzy boli prijaté aktom Rady (1999/C 26/01) z 3. novembra 1998, ktorým sa prijímajú pravidlá uplatniteľné na analytické súbory Europolu (3). Tieto pravidlá je potrebné zmeniť a doplniť v dôsledku zmien a doplnení dohovoru o Europolu zavedených uvedeným protokolom. Akt by sa mal preto zodpovedajúcim spôsobom zmeniť a doplniť.

               (3)

               Po porade so spoločným dozorným orgánom,

         ROZHODLA TAKTO:
   Článok 1
   Akt Rady (1999/C 26/01), ktorým sa prijímajú pravidlá uplatniteľné na analytické súbory Europolu, sa týmto mení a dopĺňa takto:

               1.

               v článku 3 ods. 1 sa tretí pododsek nahrádza takto:
               „Po získaní údajov sa hneď, ako to je možné, určí, do akého rozsahu sa údaje vložia do osobitného súboru.“;

               2.

               článok 5 ods. 3 sa nahrádza takto:
               „3.   Príkazy spomínané v tomto článku vrátane neskorších zmien a doplnení sa vytvoria v súlade s postupom ustanoveným v článku 12 dohovoru o Europole.“;

               3.

               článok 7 sa mení a dopĺňa takto:

                           a)

                           v odseku 1 sa štvrtý pododsek nahrádza takto:
                           „Prehodnotenie potreby na pokračovanie analytického pracovného súboru v súlade s článkom 12 ods. 4 dohovoru o Europole vykonajú účastníci analýzy. Na základe výsledkov uvedeného prehodnotenia riaditeľ rozhodne o pokračovaní alebo uzatvorení súboru. O svojom rozhodnutí riaditeľ informuje správnu radu.“;

                           b)

                           odsek 3 sa nahrádza takto:
                           „3.   Osobné údaje sa nesmú uchovávať po dobu dlhšiu, ako je to stanovené v článku 12 ods. 4 dohovoru o Europole. Ak sú v súvislosti s pokračovaním analytického súboru uchovávané v súbore údaje týkajúce sa osôb podľa ustanovení článku 6 ods. 3 až 6 po dobu dlhšiu ako päť rokov, zodpovedajúcim spôsobom sa upovedomí spoločný dozorný orgán.“;

               4.

               článok 12 sa mení a dopĺňa takto:

                           a)

                           v odseku 2 sa vypúšťa prvý pododsek a pred textom druhého pododseku je uvedené číslo „2.“;

                           b)

                           odsek 3 sa nahrádza takto:
                           „3.   Analytická činnosť a rozširovanie výsledkov analýzy sa môže začať bezprostredne po otvorení analytického súboru v súlade s článkom 12 ods. 1 dohovoru o Europole. Ak dá správna rada riaditeľovi Europolu pokyn zmeniť a doplniť príkaz na otvorenie alebo zatvorenie súboru, údaje, ktoré sa do súboru nemôžu vložiť, alebo ak sa súbor uzatvára, všetky údaje obsiahnuté v tomto súbore sa ihneď vymažú.“;

               5.

               dopĺňa sa nasledujúci článok:
               „Článok 12a
               Účastníkom v analytickom projekte v zmysle článku 10 ods. 2 dohovoru o Europole sa povolí vyhľadávanie údajov až po ich akreditácii Europolom a po ich zaškolení o osobitných povinnostiach v súlade s právnym rámcom Europolu.“;

               6.

               v článku 15 sa odseky 4 a 5 sa vypúšťajú.

         Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Luxemburgu 15. októbra 2007

            Za Radu

            predseda

         L. AMADO

      (1)  Ú. v. ES C 316, 27.11.1995, s. 2. Dohovor naposledy zmenený a doplnený protokolom vypracovaným na základe článku 43 ods. 1 Dohovoru o zriadení Európskeho policajného úradu (Dohovor o Europole), ktorým sa mení a dopĺňa uvedený dohovor (Ú. v. EÚ C 2, 6.1.2004, s. 3).

      (2)  Stanovisko zo 4. septembra 2007 (zatiaľ neuverejnené v úradnom vestníku).

      (3)  Ú. v. ES C 26, 30.1.1999, s. 1. Akt naposledy zmenený a doplnený aktom Rady z 19. decembra 2002, ktorým sa mení a dopĺňa Služobný poriadok vzťahujúci sa na zamestnancov Europolu (Ú. v. ES C 24, 31.1.2003, s. 1).


title: 2010/624/EÚ: Rozhodnutie Európskej centrálnej banky zo 14. októbra 2010 o správe operácií prijímania a poskytovania úveru uskutočňovaných Úniou v rámci európskeho finančného stabilizačného mechanizmu (ECB/2010/17)

text:
               20.10.2010

               SK

               Úradný vestník Európskej únie

               L 275/10

         ROZHODNUTIE EURÓPSKEJ CENTRÁLNEJ BANKY
   zo 14. októbra 2010
   o správe operácií prijímania a poskytovania úveru uskutočňovaných Úniou v rámci európskeho finančného stabilizačného mechanizmu
   (ECB/2010/17)
   (2010/624/EÚ)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o fungovaní Európskej únie, a najmä na jej článok 122 ods. 2 a článok 132 ods. 1,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho články 17 a 21 a článok 34.1,
   so zreteľom na nariadenie Rady (EÚ) č. 407/2010 z 11. mája 2010, ktorým sa zriaďuje európsky finančný stabilizačný mechanizmus (1), a najmä na jeho článok 8,
   keďže:

               (1)

               Nariadenie (EÚ) č. 407/2010 umožňuje prípadnú finančnú pomoc Únie členským štátom, ktoré sú vystavené závažným hospodárskym alebo finančným otrasom spôsobeným výnimočnými udalosťami mimo ich kontroly, formou úveru alebo úverovej linky poskytovanej na základe rozhodnutia Rady Európskej únie.

               (2)

               Podľa článku 8 nariadenia (EÚ) č. 407/2010 Európska komisia zavedie potrebné opatrenia na spravovanie úverov s Európskou centrálnou bankou (ECB). Splátky istiny a splatných úrokov súvisiacich s úvermi prevedie členský štát prijímajúci úver na účet v ECB štrnásť pracovných dní TARGET2 pred zodpovedajúcim dátumom splatnosti.

               (3)

               S cieľom plniť úlohy, ktoré jej ukladá nariadenie (EÚ) č. 407/2010, ECB považuje za vhodné otvoriť Komisii a národným centrálnym bankám členských štátov prijímajúcich úver na základe ich žiadosti osobitné účty,

         PRIJALA TOTO ROZHODNUTIE:
   Článok 1
   V súlade s nariadením (EÚ) č. 407/2010 ECB plní úlohy súvisiace so správou úverov a uskutočňuje platby spojené s operáciami Únie týkajúcimi sa prijímania a poskytovania úveru v rámci európskeho finančného stabilizačného mechanizmu.
   Článok 2
   Na základe žiadosti Komisie ECB otvorí účty na meno Komisie a na základe žiadosti národnej centrálnej banky členského štátu prijímajúceho úver otvorí účty na meno príslušnej národnej centrálnej banky.
   Článok 3
   Účty podľa článku 2 sa použijú na realizovanie platieb súvisiacich s európskym finančným stabilizačným mechanizmom v prospech členských štátov.
   Článok 4
   ECB úročí zostatok ponechaný na účte cez noc v prospech týchto účtov vo výške zodpovedajúcej platnej úrokovej sadzbe pre jednodňové sterilizačné obchody ECB na základe metódy „skutočný počet dní/360“.
   Článok 5
   Výkonná rada ECB prijme všetky opatrenia potrebné na vykonávanie tohto rozhodnutia.
   Článok 6
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Vo Frankfurte nad Mohanom 14. októbra 2010

            prezident ECB

         Jean-Claude TRICHET

      (1)  Ú. v. EÚ L 118, 12.5.2010, s. 1.


title: 2013/395/CFSP: Rozhodnutie Rady 2013/395/SZBP z  25. júla 2013 , ktorým sa aktualizuje a mení zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP o uplatňovaní špecifických opatrení na boj s terorizmom, a ktorým sa zrušuje rozhodnutie 2012/765/SZBP

text:
               26.7.2013

               SK

               Úradný vestník Európskej únie

               L 201/57

         ROZHODNUTIE RADY 2013/395/SZBP
   z 25. júla 2013,
   ktorým sa aktualizuje a mení zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP o uplatňovaní špecifických opatrení na boj s terorizmom, a ktorým sa zrušuje rozhodnutie 2012/765/SZBP
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 27. decembra 2001 prijala spoločnú pozíciu 2001/931/SZBP o uplatnení špecifických opatrení na boj s terorizmom (1).

               (2)

               Rada 10. decembra 2012 prijala rozhodnutie 2012/765/SZBP, ktorým sa aktualizuje zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP (2).

               (3)

               V súlade s článkom 1 ods. 6 spoločnej pozície 2001/931/SZBP je potrebné vykonať úplné preskúmanie zoznamu osôb, skupín a subjektov, na ktoré sa vzťahuje rozhodnutie 2012/765/SZBP.

               (4)

               V tomto rozhodnutí sa uvádzajú výsledky preskúmania, ktoré Rada vykonala v súvislosti s osobami, skupinami a subjektami, na ktoré sa vzťahujú články 2, 3 a 4 spoločnej pozície 2001/931/SZBP.

               (5)

               Rada dospela k záveru, že osoby, skupiny a subjekty, na ktoré sa vzťahujú články 2, 3 a 4 spoločnej pozície 2001/931/SZBP, sú zapojené do teroristických činností v zmysle článku 1 ods. 2 a 3 spoločnej pozície 2001/931/SZBP, a že príslušný orgán prijal vo vzťahu k nim rozhodnutie v zmysle článku 1 ods. 4 uvedenej spoločnej pozície a že by preto mali naďalej zostať predmetom osobitných reštriktívnych opatrení stanovených v uvedenej spoločnej pozícii.

               (6)

               Rada ďalej rozhodla, že ďalšia skupina je zapojená do teroristických činností v zmysle článku 1 ods. 2 a 3 spoločnej pozície 2001/931/SZBP, že príslušný orgán prijal vo vzťahu k uvedenej skupine rozhodnutie v zmysle článku 1 ods. 4 uvedenej spoločnej pozície a že uvedená skupina by sa mala doplniť do zoznamu osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP. Rozhodnutie určiť skupinu nemá vplyv na legitímne finančné transfery do Libanonu a na dodávku pomoci vrátane humanitárnej pomoci z Európskej únie a jej členských štátov do Libanonu.

               (7)

               Zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP, by sa mal zodpovedajúcim spôsobom aktualizovať, a rozhodnutie 2012/765/SZBP by sa malo zrušiť,

         PRIJALA TOTO ROZHODNUTIE:
   Článok 1
   Zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP, je uvedený v prílohe k tomuto rozhodnutiu.
   Článok 2
   Týmto sa zrušuje rozhodnutie 2012/765/SZBP.
   Článok 3
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 25. júla 2013

            Za Radu

            predseda

         L. LINKEVIČIUS

      (1)  Ú. v. ES L 344, 28.12.2001, s. 93.

      (2)  Ú. v. EÚ L 337, 11.12.2012, s. 50.

      PRÍLOHA

         Zoznam osôb, skupín a subjektov podľa článku 1

      1.   OSOBY

                  1.

                  ABDOLLAHI Hamed (alias Mustafa Abdullahi), narodený 11.augusta 1960 v Iráne. Č. pasu 09004878.

                  2.

                  AL-NASSER, Abdelkarim Hussein Mohamed, miesto narodenia: Al Ihsa (Saudská Arábia), občan Saudskej Arábie.

                  3.

                  AL YACOUB, Ibrahim Salih Mohammed, dátum narodenia: 16.10.1966, miesto narodenia: Tarut (Saudská Arábia), občan Saudskej Arábie.

                  4.

                  ARBABSIAR Manssor (alias Mansour Arbabsiar), narodený 6. alebo 15. marca 1955 v Iráne. Štátny občan Iránu a USA. Č. pasu: C2002515 (Irán); 477845448 (USA). Č. preukazu totožnosti: 07442833, platnosť do: 15. marca 2016 (vodičský preukaz USA).

                  5.

                  BOUYERI, Mohammed (alias Abu ZUBAIR, alias SOBIAR, alias Abu ZOUBAIR), dátum narodenia: 8.3.1978, miesto narodenia: Amsterdam (Holandsko) – člen „Hofstadgroep“.

                  6.

                  FAHAS, Sofiane Yacine, dátum narodenia: 10.9.1971, miesto narodenia: Alžír (Alžírsko) – člen „al-Takfir“ a „al-Hijra“.

                  7.

                  IZZ-AL-DIN, Hasan (alias GARBAYA, AHMED, alias SA-ID, alias SALWWAN, Samir), Libanon, dátum narodenia: 1963, miesto narodenia: Libanon, občan Libanonu.

                  8.

                  MOHAMMED, Khalid Shaikh (alias ALI, Salem, alias BIN KHALID, Fahd Bin Adballah, alias HENIN, Ashraf Refaat Nabith, alias WADOOD, Khalid Adbul), dátum narodenia: 14.4.1965 alebo 1.3.1964, miesto narodenia: Pakistan, číslo pasu: 488555.

                  9.

                  SHAHLAI Abdul Reza (alias Abdol Reza Shala'i, alias Abd-al Reza Shalai, alias Abdorreza Shahlai, alias Abdolreza Shahla'i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), narodený okolo roku 1957 v Iráne. Adresy: 1) Kermanshah, Irán, 2) Vojenská základňa Mehran, provincia Ilam, Irán.

                  10.

                  SHAKURI Ali Gholam, narodený okolo roku 1965 v Teheráne, Irán.

                  11.

                  SOLEIMANI Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), narodený 11. marca 1957 v Iráne. Iránsky štátny občan. Č. pasu: 008827 (iránsky diplomatický pas), vydaný v roku 1999. Hodnosť: generálmajor.

            2.   SKUPINY A SUBJEKTY

                  1.

                  „Organizácia Abu Nidal“ – „ANO“ (alias „Revolučná rada Fatah“, alias „Arabské revolučné brigády“, alias „Čierny september“, alias „Revolučná organizácia moslimských socialistov“).

                  2.

                  „Brigáda mučeníkov Al Aqsa“.

                  3.

                  „Al-Aqsa e. V.“.

                  4.

                  „Al-Takfir“ a „Al-Hijra“.

                  5.

                  „Babbar Khalsa“.

                  6.

                  „Komunistická strana Filipín“ vrátane „Novej ľudovej armády“ (New People’s Army) – „NPA“, Filipíny.

                  7.

                  „Gama'a al-Islamiyya“ (alias „Al-Gama'a al-Islamiyya“) („Islamská skupina“–„IG“).

                  8.

                  „İslami Büyük Doğu Akıncılar Cephesi“ – „IBDA-C“ („Islamský front veľkých východných bojovníkov“).

                  9.

                  „Hamas“ vrátane „Hamas-Izz al-Din al-Qassem“.

                  10.

                  Vojenské krídlo organizácie Hizballáh (alias „Hizballah Military Wing“, alias „Hezbollah Military Wing“, alias „Hizbullah Military Wing“, alias „Hizbollah Military Wing“, alias „Hezballah Military Wing“, alias „Hisbollah Military Wing“, alias „Hizbu'llah Military Wing“ alias „Hizb Allah Military Wing“, alias „Jihad Council“ a všetky jednotky, ktoré sa k nemu hlásia, vrátane organizácie pre vonkajšiu bezpečnosť („External Security Organisation“))

                  11.

                  „Hizbal Mudžahidín“ – „HM“.

                  12.

                  „Hofstadgroep“.

                  13.

                  „Holy Land Foundation for Relief and Development“ („Nadácia Svätej zeme pre ochranu a rozvoj“).

                  14.

                  „Medzinárodná federácia sikhskej mládeže“ – „ISYF“.

                  15.

                  „Khalisan Zindabad Force“ – „KZF“.

                  16.

                  „Strana kurdských pracujúcich“ – „PKK“ (alias „KADEK“, alias „KONGRA-GEL“).

                  17.

                  „Tigre oslobodenia tamilského Ílamu“ – „LTTE“.

                  18.

                  „Ejército de Liberación Nacional“ („Národná oslobodzovacia armáda“).

                  19.

                  „Palestínsky islamský džihád“ – „PIJ“.

                  20.

                  „Ľudový front za oslobodenie Palestíny“ – „PFLP“.

                  21.

                  „Ľudový front za oslobodenie Palestíny – Hlavné veliteľstvo“ (alias „PFLP – Hlavné veliteľstvo“).

                  22.

                  „Fuerzas armadas revolucionarias de Colombia“ – „FARC“ („Revolučné ozbrojené sily Kolumbie“).

                  23.

                  „Devrimci Halk Kurtuluș Partisi-Cephesi“ – „DHKP/C“ (alias „Devrimci Sol“ („Revolučná ľavica“), alias „Dev Sol“) („Revolučná ľudová oslobodzovacia armáda/front/strana“).

                  24.

                  „Sendero Luminoso“ – „SL“ („Svetlý chodník“).

                  25.

                  „Stichting Al Aqsa“ (alias „Stichting Al Aqsa Nederland“, alias „Al Aqsa Nederland“).

                  26.

                  „Teyrbazen Azadiya Kurdistan“ – „TAK“ (alias „Kurdistan Freedom Falcons“ („Sokoly za slobodu Kurdistanu“), alias „Kurdistan Freedom Hawks“ („Jastraby za slobodu Kurdistanu“)).